Wearing the Inside Out

„Wearing the Inside Out“ je skladba z albumu The Division Bell, ktorý vydala britská rocková skupina Pink Floyd v roku 1994. V skladbe má hlavný spev klavirista skupiny Richard Wright, naposledy mal hlavný spev v skladbe „Time“ z albumu The Dark Side of the Moon, ktorý skupina vydala v roku 1973. Skladba mala pracovný názov „Evrika“. Videozáznamy nahrávania tejto skladby obsahuje DVD/BD disk deluxe edície albumu The Endless River (2014).

Koncertné verzie 
Skupina Pink Floyd túto skladbu nikdy naživo neodohrala. Svoj debut zažila až počas turné Davida Gilmoura, On an Island Tour v roku 2006. Záznamy skladby sú na disku Remember That Night (DVD) a na bonusovom disku deluxe edície Live in Gdańsk.

Obsadenie 
 Richard Wright - klávesy, hlavný spev
 David Gilmour - gitara, spev (tretia sloha), basgitara
 Nick Mason - bicie, perkusie
spolu s:
 Dick Parry - saxofón
 Sam Brown, Durga McBroom a Carol Kenyon - vokály

Referencie 

Piesne skupiny Pink Floyd